CELEX: 22010D0010
Language: mt
Date: 2010-01-29 00:00:00
Title: Deċiżjoni tal-Kumitat Konġunt taż-ŻEE Nru 10/2010 tad- 29 ta’ Jannar 2010 li temenda l-Anness IX (Servizzi Finanzjarji) tal-Ftehim taż-ŻEE

22.4.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 101/19
               
            DEĊIŻJONI TAL-KUMITAT KONĠUNT TAŻ-ŻEE
      Nru 10/2010
      tad-29 ta’ Jannar 2010
      li temenda l-Anness IX (Servizzi Finanzjarji) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness IX tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 141/2009 tal-4 ta’ Diċembru 2009 (1).
               
            
                  (2)
               
               
                  Id-Deċiżjoni tal-Kummissjoni 2008/961/KE tat-12 ta’ Diċembru 2008 dwar l-użu, min-naħa ta’ emittenti ta’ titoli ta’ pajjiżi terzi, tal-istandards nazzjonali tal-kontabbiltà ta’ ċerti pajjiżi terzi u l-istandards internazzjonali tar-rappurtar finanzjajru biex jippreparaw ir-rapporti finanzjarji konsolidati tagħhom (2) għandha tiġi inkorporata fil-Ftehim.
               
            
                  (3)
               
               
                  Id-Deċiżjoni 2008/961/KE tħassar id-Deċiżjoni tal-Kummissjoni 2006/891/KE (3) li hi inkorporata fil-Ftehim u li konsegwentement għandha titħassar skont il-Ftehim,
               
            IDDEĊIEDA KIF ĠEJ:
      Artikolu 1
      It-test tal-punt 23c (id-Deċiżjoni tal-Kummissjoni 2006/891/KE) fl-Anness IX tal-Ftehim għandu jinbidel bi:
      
         “32008 D 0961: Id-Deċiżjoni tal-Kummissjoni 2008/961/KE tat-12 ta’ Diċembru 2008 dwar l-użu, min-naħa ta’ emittenti ta’ titoli ta’ pajjiżi terzi, tal-istandards nazzjonali tal-kontabbiltà ta’ ċerti pajjiżi terzi u l-istandards internazzjonali tar-rappurtar finanzjajru biex jippreparaw ir-rapporti finanzjarji konsolidati tagħhom (ĠU L 340, 19.12.2008, p. 112).”
      
      Artikolu 2
      It-testi tad-Deċiżjoni 2008/961/KE fl-ilsien Islandiż u dak Norveġiż, li se jkunu ppubblikati fis-Suppliment taż-ŻEE ma’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar it-30 ta’ Jannar 2010, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima ŻEE ta’ Il-Ġurnal Uffiċjali tal-Unjoni Ewropea u fis-Suppliment dwar iż-ŻEE tiegħu.
      
         Magħmul fi Brussell, id-29 ta’ Jannar 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 62, 11.3.2010, p. 35.
      
         (2)  ĠU L 340, 19.12.2008, p. 112.
      
         (3)  ĠU L 343, 8.12.2006, p. 96.
      
         (*)  Ir-rekwiżiti kostituzzjonali huma indikati.
      
         Dikjarazzjoni Konġunta mill-Partijiet Kontraenti dwar id-Deciżjoni Nru 10/2010 li tinkorpora d-Direttiva tal-Kummissjoni 2008/961/KE fil-Ftehim
         “Id-Deċiżjoni tal-Kummissjoni 2008/961/KE tat-12 ta’ Diċembru 2008 dwar l-użu, min-naħa ta’ emittenti ta’ titoli ta’ pajjiżi terzi, tal-istandards nazzjonali tal-kontabbiltà ta’ ċerti pajjiżi terzi u l-istandards internazzjonali tar-rappurtar finanzjajru biex jippreparaw ir-rapporti finanzjarji konsolidati tagħhom tikkunsidra ċerti Prinċipji tal-Kontabbiltà Ġeneralment Aċċettati ta’ pajjiżi terzi bħala ekwivalenti għall-istandards taż-ŻEE u tagħti lil emittenti ta’ pajjiżi terzi d-dritt li jħejju r-rapporti finanzjarji konsolidati annwali tagħhom u dawk ta’ nofs is-sena skont il-Prinċipji tal-Kontabilità Ġeneralment Aċċettati tar-Repubblika Popolari taċ-Ċina jew il-Kanada, ir-Repubblika tal-Korea jew ir-Repubblika tal-Indja. Din l-inkorporazzjoni ta’ din id-Deċiżjoni hi mingħajr preġudizzju għall-ambitu tal-Ftehim taż-ŻEE rigward ir-relazzjonijiet ta’ pajjiż terz.”